Viborger Samler, 1848-07-25
Examen. I Kjøbenhavnsposten, læses følgende Uddrag af et Brev fra Flensborg: Preusserne have ogsaa i Flensborg, viist sig meget skikkelige. Generalerne saavelsom de andre Officierer og de Menige have været beskedne, artige og forekommende imod Enhver. Det er factisk, at General Wrangel, der ofte spadserer omkring i Byen og taler med den simple Klasse af Befolkningen, forleden Dag talte med en Arbeidsmand, der er meget kongeligsindet, og da denne udtalte dette, svarede ham: "Det er Ret min Ven, saadan burde I Alle have været." Det er ligeledes factisk, at den preussiske Garde-Musik nylig med General Wrangels Tilladelse har bragt en meget dansk sindet Kjøbmand en Standchen, og at Preusserne ere misfornøiede med den hele Krig. Med de holsteenske Tropper have de ogsaa her ikke villet have Noget at gjøre; dog maa bemærkes, at i Særdeleshed General Wrangel stedse viser en særdeles Forekommenhed imod Hertugen, af Augustenborg, der en Tidlang opholdt sig her. Det er iøvrigt sørgelige Efterretninger vi have at meddele om Tilstanden i Flensborg. Vi tænkee ikke paa Hr. Politiemester Krohn fra Kiel, der for Tiden hersker i Flensborg med en sand Terrorisme, endnu mindre tænke vi paa Hr. Kühls, den const. Overtoldinspecteurs og den const. Amtmands Virksomhed, hvilke rigtignok heller ikke vise mindre Skaansomhed med Hensyn til danske Sympathier, vi tænke, som sagt, ikke herpaa, fordi disse Forhold i al Fald dog, ligesom Regjeringen i Rendsborg, kun ere provisoriske, og fordi - være det nu vor Armees Tapperhed eller ved svensk norsk Hjælp eller ved vor Diplomaties Underhandlinger, eller ved alt dette i Forening - en bedre Tid snart vil komme, og bortfjerne disse forbryderiske Embedsmænd, der, saa sandt Retfærdigheden seirer her paa Jorden, ville blive rammede af den velfortjente Straf nei, ved at sige, at Efterretningerne fra Flensborg ere saare sørgelige, tænke vi paa alvorligere Ting, paa Handelens Tilintetgjørelse, paa Industriens Ødelæggelse, paa vore dristige Kjøbmænds Ruin, paa Skibsfartens Ophør, paa de Arbeidendes, paa Smaafolkenes Elendighed, vi tænke paa det dødelige Saar, denne ulykkelige Krig, har bibragt den dansksindede trofaste Befolkning i det hidindtil blomstrende Flensborg, der om kort Tid ikke vil ligne sig selv. Ja, hvis den nuværende Tilstand skal vedvare, vil man om kort Tid kunne vente blandt Flensborgs agtede, kloge Handelstand en Krisis, og man vil finde istedetfor en fremblomstrende Jndustri ødelagte Fabriker, og istedetfor dygtige og stræbsomme Arbeidsfolk et fuldstændigt Proletariat. Flensborgs Handel bestaaer, som bekjendt, for en stor Deel i Afsætningen af Varer og Producter til Jylland og Øerne. Ved, ifølge Krigens Gang, at være udelukket fra disse Egne, ere Flensborgerne saaat sige satte ud af Virksomhed og al Handel og Jndustri standset, og ifølge heraf ophører ogsaa Smaafolkenes Arbeide og Fortjeneste. At paa denne Maade en Krisis, der nok vil blive frygtelig, maa fremskyndes, er uden Tvivl, men ligesaavist er det, at dens Udfald ikke kan forudsiges. Et Brev fra en af de Svenske paa Fyen (dat. Nyborg, den 14de) til Øresundsposten af 22de indeholder iblandt Andet Følgende: "J den Cunctatorkrig, som man nu synes at have besluttet sig til at føre, betyde de smaa Skjærmydsler, som da og nu tilkjendegive sig idetmindste gjennem Rygter om hørte Kanonader osv., Lidet eller Jntet.